open-index/open-wikipedia-markdown huggingface dataset:
M142 HIMARS

**M142 HIMARS** (inglise keeles *High Mobility Artillery Rocket System*) on Ameerika Ühendriikides toodetud mitmikraketiheitja.

## Kirjeldus
Raketisüsteem on monteeritud soomustatud kabiiniga M1140 FMTV tüüpi veokile. Vahetatavas raketikonteineris kannab HIMARS laskemoonana vastavalt kas kuut GPS-i ja inertsiaalse juhtimissüsteemiga GMLRS-raketti (laskeulatus 15–92 km), kaht juhitavat PrSM (*Precision Strike Missile*) raketti (laskeulatus 60–499 km) või üht juhtivat ATACMS (*Army Tactical Missile System*) seeria 610 millimeetrist pind-pind-tüüpi juhitavat raketti, mille laskeulatus on kuni 300 kilomeetrit. HIMARS-i raketikonteiner on sama M270 MLRS-il kasutatavaga, ehkki erinevalt kahte konteinerit kandvast M270-st, mahub HIMARS-ile korraga vaid üks.

Üks ATACMS rakett maksab u 1,5–2 miljonit eurot.

HIMARS-i meeskonda kuulub kolm liiget: veokijuht, laskja ja meeskonnaülem.

## Kasutajad
* 
** Ameerika Ühendriikide maavägi
** Ameerika Ühendriikide merejalavägi
*
** Eesti maavägi
15. juulil 2022 teatas USA kuue raketisüsteemi müügist Eestile, tehingu koguväärtus (muud kulud lisaks laskeseadmetele) on u 500 miljonit USA dollarit. Kuus HIMARSi mitmikraketiheitjat anti Eesti kaitseväele üle 2025. aasta aprillis. 
* 
** Rumeenia maaväed
* 
** Singapuri maavägi
* 
** Araabia Ühendemiraatide maavägi
* 
** Jordaania kuninglik maavägi
* 
** Ukraina maaväed
### Tulevased kasutajad
* 
** Poola maaväed
* 
** Austraalia maavägi
26. mail 2022 kinnitas USA 20 raketisüsteemi müügi Austraaliale, tehingu koguväärtus (muud kulud lisaks laskeseadmetele) on u 385 miljonit USA dollarit.
* 

* 
** Läti maavägi
* 
** Leedu maavägi

## Vaata ka
* M270 MLRS
* BM-27 Uragan
* BM-30 Smertš
* RM-70

## Viited

## Välislingid
* https://forte.delfi.ee/artikkel/120131232/ulevaade-laskeulatusse-jaaks-krimm-minsk-ja-louna-venemaa-mida-kujutab-endast-rakett-atacms
* HIMARS Technical Manuals
IF Elfsborg

**Idrottsföreningen Elfsborg** on Rootsi jalgpalliklubi, mis tegutseb Boråsis. See mängib Rootsi kõrgliigas Allsvenskan.

Klubi asutati 26. juunil 1904 nime all **Borås Fotbollslag**. Klubi praegune nimetus pärineb Älvsborgi lääni nimest. Rootsi kõrgliigasse pääses Elfsborg esimest korda 1926. aastal. Rootsi meistriks tuli klubi esimest korda hooajal 1935/36. Rootsi meistriks on tuldud kokku kuus korda, viimati 2012. aastal. Kolmel korral on võidetud Rootsi karikavõistlused ja ühel korral Rootsi superkarikas.

2005. aastast on klubi kodustaadion Borås Arena.

Klubi fänniorganisatsioon Guliganerna on asutatud 21. novembril 1991.

## Praegune koosseis
*Seisuga 28. märts 2022*

## Saavutused
*Rootsi meistrivõistlused:
****Võitja** (6): 1935–36, 1938–39, 1939–40, 1961, 2006, 2012
*Svenska Cupen:
****Võitja** (3): 2000–01, 2003, 2013–14
*Svenska Supercupen:
****Võitja**: 2007
*UEFA Intertoto karikas:
****Võitja**: 1980, 2008

## Viited

## Välislingid
* Klubi koduleht
Salcea

**Salcea** on linn Rumeenias Suceava maakonnas. Linn asub ajaloolises Moldova piirkonnas, maakonnakeskusest Suceavast ligikaudu 9 km idas.

Linna haldusalasse kuulub neli küla: Mereni, Plopeni, Prelipca ja Văratec.

Salceas asub Suceava rahvusvaheline lennujaam.

2011. aasta rahvaloenduse andmetel oli Salces elanikest rumeenlasi 92,24%, mustlasi 4,61% ja teistest rahvustest inimesi 0,23%. Rahvus oli teadmata 2,9%-l elanikest.

Salcea sai linnaõigused 2004. aastal.

## Viited
Karis (perekonnanimi)

**Karis** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Karis 38 inimesel: 16 mehel ja 22 naisel. Perekonnanimede levikult oli Karis meeste puhul 7873. kohal ja naiste puhul 6094. kohal.

Perekonnanimi Karis oli kõige levinum vanuserühmas 40–44 aastat, kus seda oli 10 000 elaniku kohta 0,82. Nimi oli kõige sagedasem Tartu maakonnas, kus sellist nime kandis maakonna 10 000 elaniku kohta keskmiselt 1,80 inimest.

19. sajandi algul pandi pärisorjusest vabastamise käigus Läänemaal Karuse kihelkonna Karuse ning Vigala kihelkonna Vana-Vigala mõisavaldades ning Viljandimaal Kolga-Jaani kihelkonna Võisiku mõisavallas talupoegadele nimeks Karris ja Karis kokku 3 korral. 

Nimede eestistamise käigus võeti 1936–1940 aastal Karis uueks nimeks kokku 18 korral, kui loobuti nimedest  Hein(d)richson kuuel ning Karlson ja Kreisson kahel juhul. Lisaks ka nimedest Kärt,	Kört, Klausson,	Kelindemann, 	Kleinberg, 	Königsberg,	Krusberg ja Visberg.

## Nime kandjaid
*Alar Karis, eesti molekulaargeneetik ja arengubioloog, Tartu Ülikooli ja Eesti Maaülikooli rektor, riigikontrolör, Eesti Vabariigi president (1958–)
*Harry Karis, eesti fütopatoloog (1930–)
*Helle Karis, eesti filmirežissöör (1944–2021)
*Martin Karis, eesti endine saalihokimängija ja tennisetreener (1981–)
*Sirje Karis, eesti muuseumitegelane (1956–)
*Tiit Karis, eesti trombonist, dirigent ja pedagoog (1911–1977)

## Viited

## Välislingid
*
Tüüp 100 (püstolkuulipilduja)

**Tüüp 100** (jaapani keeles 一〇〇式機関短銃, *Hyaku-shiki kikan-tanjū*) on Jaapani püstolkuulipilduja. Seda kasutati teises maailmasõjas ning see on siiani ainus Jaapanis toodetud püstolkuulipilduja. 

Relvast on kaks varianti, mida Ameerika Ühendriikide ja Suurbritannia eksperdid nimetasid tüüp 100/40-ks ja tüüp 100/44-ks. Esimesest mudelist valmistati parašütistidele väikeses koguses ka kokkupandava kabaga relvi, mida liitlased nimetasid mereväe tüüp 100-ks.

## Vaata ka
* Püstolkuulipildujate loend
* Teise maailmasõja jalaväerelvade loend

## Viited

## Välislingid
*8 mm Submachine Gun, Type 100 (1940), Catalog of Enemy Ordnance, 1945.
Eksperimentaalmudel 2 (püstolkuulipilduja)

**Eksperimentaalmudel 2** (jaapani keeles 試製二型機関短銃, *Shisei-ni-gata kikan-tanjū*) oli Jaapani eksperimentaal-püstolkuulipilduja. Relv konstrueeriti enne teist maailmasõda ja see kasutas laskemoona 8×22mm Nambu.

## Kasutajad
*  Hiina Rahvavabariik
*  Hiina Vabariik
*  Jaapan

## Vaata ka
* Püstolkuulipildujate loend
* Teise maailmasõja jalaväerelvade loend
* Teise maailmasõja Jaapani varustuse loend

## Viited

## Kirjandus
* Chris Bishop et al. *The Complete Encyclopedia of Weapons of World War II*. Brown Books, 1998.
SIG KE7

**SIG KE7** on Šveitsi kergekuulipilduja, mis konstrueeriti kümme aastat enne teist maailmasõda. Relva eksporditi mitmesse riiki, kuid Šveitsi relvajõududes seda ei kasutatud.

## Kasutajad
*  Etioopia
*  Hiina Rahvavabariik
*  Hiina Vabariik
Ithaca 37

**Ithaca 37** (ehk **Model 37**) on Ameerika Ühendriikide pump-haavlipüss. Seda on suures koguses toodetud nii tsiviil-, militaar- kui korrakaitsekasutusse. 

Ithaca 37 konstrueeriti John Browningu 1915. aasta disaini järgi, mille algne nimi oli Remington Model 17. Kuna hülsid väljuvad relvast altpoolt, jäävad relva küljed suletuks.

## Vaata ka
* Lahing-haavlipüss
* Haavlipüsside loend
* Winchester Model 1912

## Kirjandus
* Fawcett, Bill. Hunters & Shooters, An Oral History of the U.S. Navy SEALS in Vietnam. NY: Avon Books, 1995. , pp.&nbsp;79–80, especially.
* Snyder, Walter C. *Ithaca Featherlight Repeaters, The Best Gun Going*. NC: Cook and Uline Pub, 1998.
Kareda (perekonnanimi)

**Kareda** on perekonnanimi.

## Statistika
2022. aasta 1. jaanuari seisuga oli Eestis perekonnanimi Kareda alla viiel mehel ja 6 naisel. Perekonnanimede levikult oli Kareda meeste puhul 25831. kohal ja naiste puhul 20302. kohal.

Nimede eestistamise käigus võeti 1936–1940 aastal Kareda uueks nimeks kokku 6 juhul, kui loobuti nimedest Grandberg, Klausson,	Klimenko, Kruusmann, Peetson ja Potulov.

## Nime kandjaid
*Endel Kareda, eesti majandusteadlane (1914–1968)
*Enn Kareda, eesti insener, tehnikateadlane ja ühiskonnategelane (1939–2016)
*Saale Kareda, eesti muusikateadlane (1968–)
*Urjo Kareda, eesti päritolu Kanada teatrikriitik (1944–2001)

## Viited

## Välislingid
*
Ineu

**Ineu** (ungari keeles *Borosjenő*, serbia keeles *Јенопоље*/*Jenopolje*, türgi keeles *Yanova*) on linn Rumeenias Aradi maakonnas. Linn asub ajaloolises Krisaania piirkonnas.

Linna haldusalasse kuulub üks küla: Mocrea (*Apatelek*).

Linna olulisim vaatamisväärsus on Ineu kindlus.

2011. aasta rahvaloenduse andmetel oli Ineu elanikest rumeenlasi 83,31%, ungarlasi 6,4%, mustlasi 5,7% ja teistest rahvustest inimesi 0,62%. 

Ineud on esmamainitud 1214. aastal.

## Viited
Women on Waves

**Women on Waves** (ee 'naised lainetel') ehk WoW on Hollandi valitsusväline organisatsioon, mille laeval paiknev kliinik osutab seksuaaltervisega seotud teenuseid, ennekõike mittekirurgilisi aborte, aga ka seksuaalharidust rahvusvahelistes vetes, kus vastavat tegevust keelavate riikide seadused ei kehti. 

Lisaks nõustatakse raseduse vältimisel, korraldatakse koolitusi ning haritakse soovimatu raseduse teemadel. Koolitajad on juristid, arstid, kunstnikud, kirjanikud, tervishoiuaktivistid. Nii mehi kui ka naisi õpetatakse rasedust vältima, samuti mifepristooni (RU-486) abil rasedust katkestama. Laevale on ehitatud spetsiaalne seksuaaltervise kliinik. Riiki külastavale laevale saavad soovijad aja kokku leppida ning pärast nende pardale võtmist läheb laev rahvusvahelistesse vetesse, kus kehtivad Hollandi seadused, kuna laev on selles riigis registreeritud. Organisatsiooni asutas 1999. aastal Hollandi arst Rebecca Gomperts.

## Vaata ka

* rasestumisvastased vahendid
* abort Eestis
* feminism
* naiste õigused

## Viited
FG 42

**FG 42** (saksa keeles *Fallschirmjägergewehr 42*) on valikulise tulerežiimiga Saksamaa automaatvintpüss, mida toodeti teise maailmasõja ajal. Relv kasutab laskemoona 7.92×57mm Mauser ning kuna see konstrueeriti 1942. aastal eraldi õhudessantväelastele *[[fallschirmjäger]]*itele, kasutati seda sõjas üsna vähe.

Relvas kombineeriti kergekuulipilduja tulejõud ja käsilukustusega vintpüssi liikuvus. FG 42 oli tavalisest käsilukustusega vintpüssist, nagu Kar 98k, lühem, kuid veidi raskem. FG 42 peetakse teise maailmasõja üheks modernsemaks relvaks ning see mõjutas sõjajärgset relvatootmist mitmes aspektis. Relvast võttis eeskuju näiteks USA armee, kui see arendas välja kuulipildujat M60.

## Kasutajad
* 
*  Põhja-Vietnam

## Vaata ka
* Lahingvintpüsside loend
* M1941 Johnson (kuulipilduja)
* M60 (kuulipilduja)

## Viited

## Kirjandus
*
*
*
*

## Välislingid
* Weapons and Equipment of the Fallschirmjäger
* Sport-Systeme Dittrich—civilian BD 42 replica
* Modern Firearms
* U.S WWII intelligence report on the FG 42
* Blow-forward FG 42 prototype
* Fieldstrip of a FG42
* Closeup of a FG42 at the range.
* Competition between a FG42 and a M1 Garand.
* An early version of the FG42 at the range.
* Forgotten Weapons - FG-42 German Paratroop Rifle
* Fallschirmjagergewehr 42 Waffen-Handbuch (Weapon Manual) September 1944 (saksa keeles)
M30 Luftwaffe Drilling

**M30 Luftwaffe Drilling** on Saksamaa ellujäämisrelv, mida Luftwaffe teise maailmasõja ajal lennukipilootidele väljastas. Relv oli kasutusel peamiselt Põhja-Aafrikas. M30 oli mõeldud jahipidamiseks ja enesekaitseks metsloomade eest. Relval oli mitmekülgsuse huvides pealpool kaks haavlipüssi toru ja allpool üks laskemoona 9.3×74mmR vintraud. M30 tootis ettevõte JP Sauer.

## Vaata ka
* TP-82

## Viited

## Välislingid
* Sauer & Sohn M30 Drilling (fotodega)
*
Ants Paikre

**Ants Paikre** (sündinud 20. veebruaril 1944 Viljandis) on eesti tõlkija ja luuletaja.

Ta on lõpetanud Tartu Riikliku Ülikooli soome-ugri keelte erialal, töötanud Eesti Raadio soomekeelsete saadete toimetuses ja pedagoogina.

## Luulekogud
* "Kirjeldamatu, asendamatu", Tallinn, Perioodika, 1976

* "Vere tõus ja mõõn", Tallinn, Eesti Raamat, 1982

* "Sügishommikute tuunjas valgus", Tartu, Ilmamaa, 2025

## Tõlkeid
* Matti Yrjänä Joensuu "Harjunpää ja politseiniku poeg". Tallinn, Eesti Raamat, 1986

* Helvi Hämäläinen "Väejooksik". Tallinn, Eesti Raamat, 1990

* Mika Waltari "Kes tappis proua Skrofi?". Tallinn, Eesti Raamat, 1994

* Aino Kallas "Tähelend. Eesti poetessi Koidula elulugu". Tallinn, Eesti Raamat, 1999

* Juhani Aho "Üksi". Tallinn, Kultuurileht, 2012

* Raija Oranen "Mees nimega Kekkonen". Tallinn, Pegasus, 2014

* Mirkka Lappalainen "Põhjala lõvi". Tallinn, Tänapäev, 2016

* Antti Tuuri "Igitee". Tallinn, Varrak, 2017

* Lev Šestov "Potestas clavium (Võtmete võim)". Tartu, Ilmamaa, 2020

* Fjodor Dostojevski "Krokodill ja teisi jutte". Sari Hieronymus, Tartu, Ilmamaa, 2021

* Vladimir Solovjov "Armastuse mõte : valitud töid". Tartu, Ilmamaa, 2022

* Abdurahman Avtorhanov "Stalini surma mõistatus : Beria vandenõu". Tallinn, Rahva Raamatu kirjastus, 2023

* Boriss Võšeslavtsev "Marksismi filosoofiline viletsus". Tartu, Ilmamaa, 2025

## Tunnustus
* 2020. a Kultuurkapitali mõttekirjanduse auhind (Lev Šestov "Potestas clavium" (Võtmete võim))

## Isiklikku
Tõlkija Eve Sooneste on Ants Paikre tütar.

## Viited

## Välislingid
* Kirjallisuuden Vientikeskus FILI (soome keeles)
Wow

**Wow** või **WoW** või **WOW** võib tähistada:
* World of Warcraft, MMORPG
* World of Warplanes, arvutimäng
* World of Warships, arvutimäng
* Women of the Wall, organisatsioon
* Women on Waves, organisatsioon
* World Organization of Workers, organisatsioon
* WOW Air, Islandi odavlennufirma
* Wow! signaal
Kaardivägi (rinnamärk)

**Kaardivägi** (vene keeles *Гвардия*) oli Nõukogude Liidu relvajõududes kasutatud rinnamärk.

## Välislingid
* Märk "Kaardivägi" Eesti Rahva Muuseum
Ühendatud toetusteenistus

**Ühendatud toetusteenistus** (saksa keeles *Streitkräftebasis*) on Bundeswehri ühendatud toetusorganisatsioon.

## Ajalugu
Ühendatud toetusteenistus moodustati 2000. aastal.

## Juhtimine
*  Ühendatud toetusteenistuse väejuhatus
**  Bundeswehri logistikaväejuhatus   
**  Bundeswehri feldjäägrite väejuhatus
**  Bundeswehri ABK-kaitse väejuhatus
**  Relvajõudude amet 

## Viited
Degerfors IF

**Degerfors Idrottsförening** on Rootsi jalgpalliklubi, mis tegutseb Degerforsis. See mängib Rootsi kõrgliigas Allsvenskan.

Klubi on asutatud 13. jaanuaril 1907. Rootsi kõrgliigas mängis Degerfors esimest korda hooajal 1938/39. Kuni 1966. aastani mängis Degerfors Rootsi kõrgliigas regulaarselt. Degerforsi järgmine periood kõrgliigas oli 1993–1997. Pärast enam kui kahtekümmend aastat Rootsi esiliigas ja tugevuselt kolmandas liigas kindlustas Degerfors uuesti pääsu kõrgliigasse 2020. aastal. Rootsi kõrgliigas on Degerforsi läbi aegade parimaks kohaks teine (hooaegadel 1940/41 ja 1963).

1993. aastal võitis Degerfors Rootsi karikavõistlused, kui karikafinaalis alistati Landskrona tulemusega 3:0. Seejärel osales Degerfors hooajal 1993/94 UEFA karikavõitjate karikavõistlustel, kus esimeses ringis võideti kahe mängu kokkuvõttes tulemusega 6:1 Malta klubi Sliema Wanderersi, kuid teises ringis kaotati hilisemale finalistile, Itaalia klubile Parma tulemusega 1:4.

## Praegune koosseis
*Seisuga 8. märts 2022*

## Saavutused
*Allsvenskan:
**Teised kohad (2): 1940–41, 1963
*Division 1 Norra:
****Võitja** (1): 2009
*Svenska Cupen:
****Võitja** (1): 1992–93

## Viited

## Välislingid
* Klubi koduleht
Hammarby Fotboll

**Hammarby IF Fotbollförening** on Rootsi jalgpalliklubi, mis tegutseb Stockholmis. See on spordiklubi Hammarby IF osa. See mängib Rootsi kõrgliigas Allsvenskan.

Hammarby IF jalgpalli osakond loodi 13. augustil 1915. Hammarby on tulnud Rootsi meistriks 2001. aastal. 

Alates 2013. aastast on Hammarby kodustaadion olnud Tele2 Arena, mida jagatakse Djurgårdensiga.

Aastatel 2013–2019 oli Hammarby suurima keskmise publikuarvuga jalgpalliklubi Rootsis. 2015. aasta hooajal oli Hammarby kodumängudel publikuarv keskmiselt 25 507, mis oli Rootsi kõrgliigas rekord.

Hammarby naiskond mängib Rootsi naiste kõrgliigas Damallsvenskan. Hammarby on tulnud Rootsi naiste meistriks korra, 1985. aastal. Hammarbyl on ka saalijalgpalli võistkond.

## Praegune koosseis
*Seisuga 17. juuni 2022*

## Saavutused
*Allsvenskan
****Võitja** (1): 2001
**Teised kohad (2): 1982, 2003
*Superettan
****Võitja** (1): 2014
*Division 1 Norra
****Võitja** (3): 1989, 1993, 1997
*Division 1 Östra
****Võitja** (1): 1991
*Svenska Cupen
****Võitja** (1): 2020–21
**Teised kohad (4): 1976–77, 1982–83, 2010, 2021–22
*UEFA Intertoto karikas
****Võitja** (1): 2007

## Viited

## Välislingid
* Klubi koduleht
Vene-Pärsia sõjad

:*Vene-Pärsia sõdade loendit vaata leheküljelt [[Vene-Pärsia sõda]].*

**Vene-Pärsia sõjad** olid sõjad Pärsia ja Venemaa vahel aastatel 1651–1828. Konfliktide põhjuseks oli võitlus ülemvõimu pärast Kaukaasias. Aladel, mille pärast võideldi, asuvad praegu Aserbaidžaan, Armeenia, Gruusia ja osaliselt Dagestan. Kokku peeti ligi kahe sajandi jooksul viis sõda, mille käigus Kaukaasia alad liikusid suurriikide vahel käest kätte. Teise ja kolmanda sõja vahel oli pikem rahuperiood (1723–1796), mille ajal sõlmisid pooled nii omavahel kui Osmanite Riigiga hulga rahulepinguid. Konflikti muutsid keerulisemaks ka Osmanite huvid piirkonnas, kuna erinevatel perioodidel sõlmisid türklastega liidulepinguid nii venelased kui pärslased. Pärast viiendat sõda (1826–1828) sõlmisid pooled Turkmentšai rahu ning Pärsia loovutas suure osa oma Kaukaasia valdustest Venemaale.

## Vaata ka
* Kaukaasia sõda
* Vene-Türgi sõjad
* kaukaasia vallutamine Venemaa poolt
* Kaukaasia ajalugu
* Põhja-Kaukaasia
* Iraani-Venemaa suhted
* Vene okupatsioon Tabrizis
* Pärsia kampaania (esimene maailmasõda)
* Pärsia NSV
* Briti-Nõukogude sissetung Iraani
* 1946. aasta Iraani kriis

## Viited
Liteni

**Liteni** (saksa keeles *Leiten*) on linn Rumeenias Suceava maakonnas. 

Linn asub ajaloolises Moldova piirkonnas, maakonnakeskusest Suceavast 25 km kagus. 

Liteni lähedal suubub Suceava jõgi Sireti jõkke.

Linna haldusalasse kuulub viis küla: Corni, Roșcani, Rotunda, Siliștea ja Vercicani.

Asulat on esmamainitud 1463. aastal. Linnaõigused sai Liteni 7. aprillil 2004.

## Viited

## Välislingid
Vene-Pärsia sõda

**Vene-Pärsia sõjaks** nimetatakse järgmiseid sõdu:

* Vene-Pärsia sõda (1651–1653)
* Vene-Pärsia sõda (1722–1723)
* Vene-Pärsia sõda (1796)
* Vene-Pärsia sõda (1804–1813)
* Vene-Pärsia sõda (1826–1828)
Alfons Mais

**Alfons Heribert August Mais** (24. aprillil 1962 Koblenzis) on Saksamaa sõjaväelane (kindralleitnant, 2018). Alates 2020. aastast on ta olnud Saksamaa maaväe ülem (inspektor; *Inspekteur des Heeres*).
Hârșova

**Hârșova** (varasem nimekuju ka **Hîrșova**, bulgaaria keeles *Хърсово*) on linn Rumeenias Constanța maakonnas. Linn asub Doonau paremal kaldal, Põhja-Dobrudža ajaloolises piirkonnas, maakonnakeskusest Constanțast ligikaudu 78 km loodes.

Linna haldusalasse kuulub Vadu Oii küla.

2011. aasta rahvaloenduse andmetel oli Hârșova elanikest rumeenlasi 84,47%, türklasi 9,37%, mustlasi 5,54% ja lipovaane (venelasi) 0,31%.

Hârșova on saanud alguse Rooma-aegsest asulast Carsiumist.

## Viited
Sampan

**Sampan** on lamedapõhjaline väikese süvise ja lihtsa ehitusega puidust paat Hiinas ja Kagu-Aasias. Sampanil võib olla pardal ka varjualune, mida võidakse kasutada püsivalt elamiseks. Paadi liigutamiseks võidakse kasutada nii ritva, aere, purjesid ja uuemal ajal ka mootoriga ühendatud sõukruvisid. Omaduste tõttu kõlbab kasutamiseks sise- ja rannikulähedastel vetel.

## Vaata ka
*Džonki
*Kimm
*Praam

## Viited

## Välislingid
BK Häcken

**BK Häcken** ehk **Bollklubben Häcken** on Rootsi jalgpalliklubi, mis tegutseb Göteborgis. See mängib Rootsi kõrgliigas Allsvenskan.

Klubi on asutatud 2. augustil 1940. Rootsi kõrgliigas osales Häcken esimest korda 1983. aastal. 2022. aastal tuli Häcken esimest korda Rootsi meistriks. Enne seda oli klubi parim koht Rootsi kõrgliigas teine, mis saavutati 2012. aastal. Rootsi karikavõistlused on Häcken võitnud hooaegadel 2015/16, 2018/19 ja 2022/23. Hooajal 2023/24 jõudis Häcken UEFA Euroopa Liiga alagrupiturniirile, kus kaotati aga kõik kuus mängu.

Häckeni naiskond mängib Rootsi naiste kõrgliigas Damallsvenskan ning on tulnud Rootsi naiste meistriks 2020. aastal.

## Praegune koosseis
*Seisuga 31. juuli 2024*

## Saavutused
*Allsvenskan
****Võitja**: 2022
**Teised kohad: 2012
*Superettan
****Võitja**: 2004
*Division 1 Södra
****Võitja** (2): 1990, 1999
*Division 1 Västra
****Võitja**: 1992
*Svenska Cupen
****Võitja** (3): 2015–16, 2018–19, 2022/23
**Teised kohad: 1989–90, 2020–21

## Mängud Eesti klubide vastu

## Viited

## Välislingid

* Koduleht
Mjällby AIF

**Mjällby Allmänna Idrottsförening** on Rootsi jalgpalliklubi, mis tegutseb Hällevikis. See mängib Rootsi kõrgliigas Allsvenskan.

Klubi on asutatud 1. aprillil 1939. Rootsi kõrgliigas mängis Mjällby esmakordselt 1980. aastal. 1980. aastatel osales Mjällby Rootsi kõrgliigas veel ka aastatel 1983 ja 1985, kuid kõigil kordadel langeti kohe tagas esiliigasse. Pärast ligi 25 aastat Rootsi esiliigas ja tugevuselt kolmandas liigas võitis Mjällby 2009. aastal Rootsi esiliiga. 2010. aastal saavutas Mjällby Rootsi kõrgliigas kuuenda koha. 2014. aastal langes Mjällby Rootsi kõrgliigast välja. 2019. aastal võideti taas Rootsi esiliiga ja tõusti tagasi kõrgliigasse. 2020. aastal saavutas Mjällby Rootsi kõrgliigas klubi ajaloo parima koha, milleks on viies.

Mjällbys alustasid klubikarjääri Rootsi jalgpallikoondises mänginud Christian Wilhelmsson ja Mattias Asper.

## Saavutused
;Allsvenskan:
***Võitja** (1): 2025
;Superettan:
***Võitja** (2): 2009, 2019
;Division 1 Södra:
***Võitja** (1): 2018

## Praegune koosseis
*Seisuga 23. aprill 2022*

## Viited

## Välislingid
* Klubi koduleht
Marielle Kleemeier

**Marielle Kleemeier** (sündinud 14. mail 1996 Paides) on Eesti sprinter ja tõkkejooksja.

Tema nimel on Eesti siserekord 300 meetri jooksus ajaga 37,46 (2022), samuti välisrekord ajaga 37,78 (2022).

400 meetri tõkkejooksus annab aeg 56,74 (2022) Kleemeierile Eesti läbi aegade edetabelis 2. koha. 

Sisetingimustes saavutatud tulemustega 200 m jooksus (aeg 23,78) ja 400 m jooksus (aeg 53,33) on ta (seisuga 2022. aasta) Eesti läbi aegade sisetulemuste edetabelis 2. kohal.

2022. aasta Euroopa meistrivõistlustel kergejõustikus andis 400 meetri tõkkejooksu tulemus 57,46 Kleemeierile 24 sportlase konkurentsis 21. koha.

## Viited

## Välislingid
* 
*Kleemeier piirdus eeljooksuga. Postimees, 17. august 2022.
*Marielle Kleemeier: täielik jama, ma vihkan kaotamist. Delfi, 17. august 2022.
Leegion Venemaa Vabadus

**Venemaa vabaduse leegion** (vene keeles *Легион «Свобода России»*; ukraina keeles *Легіон «Свобода Росії»*) on Ukraina relvajõudude koosseisus olev väeüksus, mis koosneb Venemaa kodakondsusega vabatahtlikest ja Vene armeest deserteerunutest.

## Ajalugu
Venemaa Vabaduse leegion moodustati Vene armee kompaniist (üle 100 inimese), mis läks vabatahtlikult üle Ukraina poolele. Kompaniiülema sõnul ühinesid nad 27. veebruaril 2022 Ukraina julgeolekuteenistuse abiga Ukraina poolega, et “kaitsta ukrainlasi tõeliste fašistide eest”. Samuti kutsus ta oma kaasmaalasi (Putini armee sõdureid) ühinema leegioniga, et päästa oma rahvas ja riik "alandusest ja hävingust". Leegioni esimesed vabatahtlikud alustasid individuaalset eelkoolitust 2022. aasta märtsi lõpus. Eelkõige harjutasid leegionärid Ukraina relvajõudude instruktorite juhendamisel Rootsi-Briti päritolu kaasaskantava tankitõrjesüsteemi NLAW kasutamist. 

Leegioni väljakuulutatud eesmärk on tõrjuda Venemaa sissetung Ukrainasse ja lõpuks kukutada Vladimir Putini režiim. 9. aprillil 2022 avaldas leegion Telegrami kanalil video, millel on näha, kuidas leegioni liikmed transpordivad Vene sõjavange Donbassist oma peakorterisse, kus neile pakutakse võimalust astuda vabatahtlikult leegioni ridadesse. 11. juunil 2022 sai teatavaks, et Gazprombanki peadirektori endine asetäitja Igor Volobujev, kes lahkus Venemaalt sõja puhkedes, on liitunud leegioniga. Leegion sõdib Donbassis ja viib Venemaa territooriumil läbi diversiooniakte. Leegioni sõdurid kannavad käisel valge-sini-valget värvikombinatsiooni. 

1. juunil 2023 alustas Leegion sissetungi Venemaa Belgorodi oblastisse ja alustas lahinguid Šebekino linna piiril olevates külades. Vene võitlejad salvestasid videopöördumise, milles lubasid vabastada kogu Venemaa. 

## Venemaa reaktsioonid
Märtsis 2023 kuulutas Venemaa ülemkohus Leegioni Venemaa Vabadus terroristlikuks organisatsiooniks.

## Kurioosne juhtum
 
Leegion tegi 5. juunil 2023 avaliku videopöördumise Wagneri grupi juhi Jevgeni Prigožini poole ettepanekuga vahetada Belgorodi oblasti lahinguis vangi langenud Vene sõjaväelased ja piirivalvurid Wagneri poolt kinnivõetud Vene relvajõudude 72. brigaadi komandöri alampolkovnik Roman Vinivitini vastu (tegelikult oli Vene Vabatahtlike Korpus juba teinud otsuse vangilangenud Ukraina poolele üle anda).

## Viited

## Välislingid
*
GIF Sundsvall

**Gymnastik- och Idrottsföreningen Sundsvall** on Rootsi jalgpalliklubi, mis tegutseb Sundsvallis ja mängib Rootsi kõrgliigas Allsvenskan.

Klubi on asutatud 25. augustil 1903. Rootsi kõrgliigas mängis Sundsvall esimest korda 1963. aastal. Seejärel on Sundsvall saavutanud maine jo-jo-klubina, mis on sageli pendeldanud peamiselt Rootsi kõrgliiga ja esiliiga vahel. Rootsi kõrgliigas on Sundsvalli parim koht olnud viies, mis saavutati 1988. aastal.

## Mängijad
### Praegune koosseis
*Seisuga 22. aprill 2022*

### Eesti mängijad
* Tarmo Neemelo (2007. aastal Rootsi esiliigas 28 mängu ja kaheksa väravat)

## Saavutused
*Superettan:
**Teised kohad (3): 2011, 2014, 2021
*Division 1 Norra:
****Võitja** (2): 1990, 1999
*Norrländska Mästerskapet:
****Võitja** (1): 1942

## Viited

## Välislingid

* Klubi koduleht
Helsingborgs IF

**Helsingborgs Idrottsförening** on Rootsi jalgpalliklubi, mis tegutseb Helsingborgis. See mängib Rootsi kõrgliigas Allsvenskan.

Klubi on asutatud 4. juunil 1907. Aastal 1924 oli Helsingborg Allsvenskani üks asutajaklubisid. Helsingborg on tulnud Rootsi meistriks viis korda, sealhulgas kolm korda aastatel 1933–1941 ning viimati 1999. ja 2011. aastal. Aastatel 1924–1968 ei mänginud Helsingborg Rootsi kõrgliigas vaid kahel hooajal, kuid pärast seda läks 24 aastat, enne kui 1992. aastal uuesti pääs Rootsi kõrgliigasse kindlustati. Rootsi karikavõistlused on võidetud samuti viis korda. Rootsi superkarikafinaali on Helsingborg võitnud aastatel 2011 ja 2012. Aastal 2011 võitis Helsingborg ühe aasta sees Rootsi meistrivõistlused, karikafinaali ja superkarikafinaali.

Hooajal 2000/01 osales Helsingborg UEFA Meistrite Liiga alagrupiturniiril, hooajal 2007/08 UEFA karika alagrupiturniiril ja hooajal 2012/13 UEFA Euroopa Liiga alagrupiturniiril. Ainsal korral pääseti alagrupist edasi hooajal 2007/08 UEFA karikavõistlustel, kui seejärel 32 parima seas kaotati Hollandi klubile PSV Eindhoven kahe mängu kokkuvõttes 1:4.

Aastatel 1992–1993 ja 2006–2009 mängis Helsingborgis Rootsi koondislane ja Euroopa Kuldsaapa võitja (2001) Henrik Larsson, kes on hiljem kahel perioodil olnud ka Helsingborgi peatreener. Helsingborgis on klubikarjääri alustanud näiteks ka Andreas Granqvist, Christoffer Andersson, Mattias Lindström ja Pär Hansson (mängis seal peaaegu kogu klubikarjääri jooksul).

## Mängijad
### Praegune koosseis
*Seisuga 31. märts 2022*

### Eesti mängijad
* Tarmo Neemelo (2006. aastal Rootsi kõrgliigas viis mängu)
* Vladislav Kreida (2021. aastal Rootsi esiliigas 19 mängu)

## Saavutused
*Rootsi meistrivõistlused
****Rootsi meister** (5): 1932–33, 1933–34, 1940–41, 1999, 2011
*Allsvenskan
****Võidud** (7): 1928–29, 1929–30, 1932–33, 1933–34, 1940–41, 1999, 2011
**Teised kohad (7): 1927–28, 1948–49, 1953–54, 1995, 1998, 2000, 2010
*Superettan
****Võidud** (1): 2018
*Svenska Cupen
****Võidud** (5): 1941, 1997–98, 2006, 2010, 2011
**Teised kohad (2): 1950, 1993–94, 2013–14
*Svenska Supercupen
****Võidud** (2): 2011, 2012
**Teised kohad (1): 2007

## Välislingid

* Klubi koduleht
Bundeswehri Juhtimisakadeemia

**Bundeswehri Juhtimisakadeemia** (saksa keeles *Führungsakademie der Bundeswehr*) on Bundeswehri kõrgem sõjaline õppeasutus Saksamaal Hamburgis. 

## Teaduskonnad
* Ülesanne, Küber- ja inforuum ja Ühendatud toetusteenistus (*Einsatz, Cyber- und Informationsraum und Streitkräftebasis*)
* Maavägede teaduskond
* Lennuväe teaduskond
* Mereväe teaduskond
* Juhtimise teaduskond
* Poliitika, strateegia ja ühiskonnateaduste teaduskond 
* Sanitaarteenistuse ja tervishoiuteaduste teaduskond 

## Koostöö
* German Institute for Defence and Strategic Studies (GIDS) - Bundeswehri Juhtimisakadeemia ja Helmut-Schmidt-Universitäti koostöös moodustatud instituut.

## Galerii
Kasernentor Führungsakademie der Bundeswehr 2019.jpg|Pääsla 2019. aastal 
Generalleutnant-Graf-von-Baudissin-Kaserne-1-2019.jpg|Kindralleitnant Graf von Baudissini nimeline kasarm 2019. aastal 
Logo German Institute for Defence and Strategic Studies.png|GIDS-i logo


## Viited
Otto-Eduard Kaarma

**Otto-Eduard Kaarma** (7. juunini 1939 **Kramann**; 12. jaanuar 1905 Haabersti, Tallinn – 17. juuni 1975 Lincoln,Nebraska, USA) oli eesti kergejõustiklane ja arst.

## Elulugu

Otto Kramann sündis 1905. aastal Harjumaal Harku vallas põllumehe pojana. 

Keskhariduse omandas Tallinna Nikolai gümnaasiumis. Õppis ka klaverit Tallinna Konservatooriumis ja hiljem Gustav Adolfi gümnaasiumis, mille lõpetas 1923. aastal. Sama aasta sügisel astus Tartu ülikooli arstiteaduskonda, mille lõpetas 1929. aastal arsti astmega. O. Kramann oli üliõpilasseltsi Raimla vilistlane. Dr, med. 1937 (Akuutsete keskkõrva- ja nibujätke-põletikkude kliinilis-bakterioloogilisi uurimisi). Teenis Sidepataljonis 1930–1931, lähetatud Sõjakooli aspirantide klassi kursusele side alal 1930–1931 (lõpetas), ülendatud lipnikuks 1931. 

Sai 1932 Tartu Ülikooli kõrva-nina-kurguhaigla assistendiks, kus oli peaarst 1933. aastast kuni 1944. aasta sügiseni. 1942–1944 oli ta ülikooli kõrva-nina-kurguhaiguste dotsent, haigla asetäitja direktor ja pidas loenguid kõrva-nina-kurguhaiguste alal. Oma eriala täiendamiseks viibis 1933/34. õppeaastal Tartu Prantsuse Teadusliku Instituudi stipendiaadina Prantsusmaal. Töötanud Strasbourgi ja mitmes Pariisi kliinikus, tutvunud Bordeaux', Toulouse'i, Montpellier' ja Lyoni ülikooli kõrva-, nina- ja kurgukliinikutega, samuti Hispaanias dr. Hinojari kliinikuga Madridis. 1936. aasta suvel tutvus Berliini, Hamburgi ja Königsbergi kõrva-nina-kurgu-kliinikutega. Trükis ilmunud 25 teadustööd eesti, saksa ja prantsuse keeles.

1944. aasta sügisel põgenes Saksamaale ning töötas Erlangeni Ülikooli kõrva-nina-kurguhaiglas assistendina ja peaarstina. USA-sse asus ta 1949 sügisel, saades arstikoha osariigi Lincolni vaimuhaiglas, Nebraskas. Läks sealt puhkepalgale 1974. USA-s omandas ta praktiseerimise loa Nebraska osariigis ning kuuludes osariigi Meditsiinilise Ühingu ja USA Psühhiaatrilise Ühingu liikmeskonda.

1924. aastal saavutas ta Eesti meistrivõistlustel kergejõustikus 110 m tõkkejooksus ja kolmikhüppes 3. koha, lisaks 5. koht kaugushüppes, 6. koht kõrgushüppes.

## Isiklikku

Otto Kaarma oli eesti poksija ja katselenduri Enn Kaarma vanaonupoeg.
## Välislingid
* http://isik.tlulib.ee/index.php?id=2705
Kastuss Kalinovski polk

**Kastuss Kalinovski polk** (valgevene keeles *Полк Кастуся Каліноўскага*; ukraina keeles *Полк Кастуся Калиновського*) on valgevene vabatahtlikest koosnev polk Ukraina relvajõudude koosseisus. Üksus on nime saanud valgevene rahvusliku ärataja ja revolutsionääri Kastuss Kalinovski järgi. Sarnaselt leegioniga "Venemaa Vabadus" osalevad nad Venemaa rünnaku tõrjumises Ukrainale.

## Ajalugu
Juba suvel 2014 moodustati Ukrainas Volõõnias valgevene vabatahtlikest sõjaväeüksus "Pahonia". Järgmisel aastal moodustati Ukraina pataljonides võitlevaid valgevene vabatahtlikke ühendav taktikaline rühmitus "Belarus". 9. märtsil 2022 teatasid Ukraina võimud Kastuss Kalinovski pataljoni loomisest. Paljud sinna kuuluvad valgevenelased on põgenenud Lukašenko režiimi repressioonide eest. Nende moto on: "Kõigepealt [vabastame] Ukraina, siis Valgevene." 25. märtsil 2022 andis pataljon vande ja liideti ametlikult Ukraina relvajõududega. Vande andmisest on tehtud video, kus on näha umbes sada igas vanuses võitlejat. Vande tekst oli valgevene keeles, sisaldas palju viiteid Valgevene ajaloole ja lõppes sõnadega "Elagu Valgevene." 21. mail 2022 nimetati senine pataljon ümber polguks, kuhu kuulub kaks pataljoni: Litvin ja Volat.

15. märtsil 2022 kohtumisel riigi julgeolekutöötajatega nimetas Aleksandr Lukašenka Ukrainat Venemaa sissetungi eest kaitsvaid Valgevene vabatahtlikke "hulludeks kodanikeks". Valgevene siseministeerium teatas 26. märtsil 2022, et on alustatud kriminaaluurimist Kalinovski pataljoni võitlejate vastu. Neile oli teada 50 inimese, sealhulgas võitlejate isikuandmed. Neile esitati süüdistus osalemises relvakonfliktis välisriigi territooriumil.

Kastuss Kalinovski polgu ülem oli 2024. aastani Dzjaniss Prohharav. Praegune ülem on Pavel Šurmei. 

## Viited
IK Sirius Fotboll

**IK Sirius FK** on Rootsi jalgpalliklubi, mis tegutseb Uppsalas. See mängib Rootsi kõrgliigas Allsvenskan.

Klubi on asutatud 1907. aastal. Rootsi kõrgliigas osales Sirius esmakordselt 1969. aastal. Uuesti mängiti kõrgliigas aastatel 1973–1974. Pärast seda mängiti mitu aastakümmet Rootsi esiliiga ja tugevuselt kolmanda liiga vahel. 2016. aastal võitis Sirius Rootsi esiliiga ja tõusis tagasi kõrgliigasse. 2017. aastal saavutas Sirius Rootsi kõrgliigas seitsmenda koha, mis on klubi läbi aegade parim koht Rootsi kõrgliigas.

Klubi kodustaadion on Studenternas IP, mis avati 1909. aastal.

## Praegune koosseis
*Seisuga 15. aprill 2022*

## Saavutused
*Superettan:
****Võitja** (1): 2016
*Division 1 Norra:
****Võitja** (1): 2013
*Division 2 Östra Svealand:
****Võitja** (1): 1997

## Viited

## Välislingid
* Klubi koduleht
Kumertau

**Kumertau** on linn Venemaal, Baškortostani Vabariigis. Linn asub Karagaika jõe ääres, 240 km Ufast lõuna pool.

2010. aasta rahvaloenduse andmetel oli Kumertau elanikest venelasi 61%, baškiire 19,0%, tatarlasi 13% ja tšuvašše 3,7%. 2020. aasta alguses oli linnas 59 478 elanikku.

Linn rajati tööliskülana pruunsöemaardla juurde 1947. aastal. 1953 sai asula linnaõigused.

Kumertaus on tehas КумАПП, kus toodetakse helikoptereid Ka-226, Ka-27, Ka-31 ja Ka-32A11BC. 

## Viited

## Välislingid

*http://www.admkumertau.ru/
Bren

**Bren** on Suurbritannia kergekuulipilduja, mida hakati tootma 1930. aastatel ja mis oli kasutuses 1992. aastani. Relv sai tuntuks Briti impeeriumi jõudude standardse kergekuulipildujana teise maailmasõja ajal ning seda kasutati ka sajandi teises pooles, näiteks Korea sõjas ja Falklandi sõjas. Kuigi tavaliselt käib relvaga kaasas harkjalg, saab seda paigaldada ka kolmjalale või sõidukile.

Bren on Tšehhoslovakkia kergekuulipilduja ZGB 33 litsentsitud koopia. ZGB 33 on omakorda kergekuulipilduja ZB vz. 26, mida Briti armee ohvitserid 1930. aastate relvakonkursil katsetasid, arendus. Hilisemal Brenil on iseloomulik relva peale kinnitatav salv, koonusekujuline leegisummuti ja kiiresti vahetatav vintraud. Relva nimi on moodustatud Zb vz. 26 päritolulinna Brno nimest (relv konstrueeriti Moravas Zbrojovka Brno tehases) ja Royal Small Arms Factory asukoha, Londoni Enfieldi linnaosa nimest. Relva konstrueeris relvameister Václav Holek.

1950. aastatel ehitati Brenid ümber moonale 7.62×51mm NATO ja L1A1 Self-Loading Rifle'i salvele (Rahvaste Ühenduse versioon FN FAList). Uueks nimeks sai L4. Briti armees vahetati Bren välja täiskuulipilduja L7 vastu, mis on raskem ja lintsöötega. 1980. aastatel võttis Briti armee kasutusse ka 5.56×45mm NATO kergtoetusrelva SA80 ning Brenid jäid alles vaid mõnele sõidukile. India ettevõte Ordnance Factory Board tootis Breni veel 2012. aastani.

## Kasutajad
* 
* 
* 
* 
* 
* 
* 
* 
*  Bulgaaria Kuningriik
* 
* 
* 
* 
*  Hiina Vabariik
* 
* 
* 
* 
* 
* 
* 
*  
*  Iraak
* 
*  Jaapan
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  II maailmasõja ajal
* 
* 
**  Prantsuse Kaug-Ida Ekspeditsioonikorpus
**  Vaba Prantsusmaa
**  Vichy Prantsusmaa
* 
*  Rodeesia
* 
* 
* 
* 
* 
* 
* 
* 
*  Tiibet
* 
* 
*  Tšaadi FROLINAT
* 
* 
* 
*  Vietnami Riik

## Vaata ka
* CZ 805 BREN
* Charlton (automaatvintpüss)
* DP (kuulipilduja)
* FM 24/29 (kergekuulipilduja)
* Mendoza RM2
* Tüüp 73 (kergekuulipilduja)
* Tüüp 96 (kergekuulipilduja)
* Tüüp 99 (kergekuulipilduja)
* Vickers K (kuulipilduja)

## Viited

## Kirjandus
* 
*
* 
* 
* 
*
* 

## Välislingid
* Modern Firearms (additional information)
Chris Rea

**Christopher Anton Rea** (4. märts 1951 Middlesbrough – 22. detsember 2025) oli Briti roki- ja bluusilaulja, laulukirjutaja ja kitarrist. Ta oli itaalia ja iiri päritolu ning oli üks Suurbritannia tuntumaid ja omanäolisemaid muusikuid.

Rea oli tuntud oma eripärase käheda (*husky*) lauluhääle ja meisterliku slide-kitarrimängu poolest. Guinnessi Rockopedia iseloomustab teda kui „kruusahäälset kitarrimeest“.

Tema tuntumad hittlood on "Fool (If You Think It's Over)", "The Road to Hell (Part 2)", "Auberge", "Let's Dance", "On the Beach", "Josephine", "I Can Hear Your Heartbeat", "Julia" ning "Driving Home for Christmas".

Pika ja viljaka karjääri jooksul andis Chris Rea välja kokku 25 stuudioalbumit, tema plaate müüdi miljoneid ning ta pälvis tunnustust nii kriitikutelt kui ka kuulajatelt üle maailma. Kuigi ta ei pälvinud märkimisväärseid rahvusvahelisi muusikaauhindu, väljendus tema tunnustus eelkõige pikaajalises edus, suures publikumenus ning mõjus bluusroki, *adult-oriented rock*'i (AOR ja *[[soft rock]]*) žanris.

Chris Rea suri 74-aastaselt haiglas pärast lühikest haigust. 

## Stuudioalbumid
* "Whatever Happened to Benny Santini?" (Magnet, 1978)
* "Deltics" (Magnet, 1979)
* "Tennis" (Magnet, 1980)
* "Chris Rea" (Magnet, 1981)
* "Water Sign" (Magnet, 1983)
* "Wired to the Moon" (Magnet, 1984)
* "Shamrock Diaries" (Magnet, 1985)
* "On the Beach" (Magnet, 1986)
* "Dancing with Strangers" (Magnet, 1987)
* "The Road to Hell" (WEA, 1989)
* "Auberge" (EastWest, 1991)
* "God's Great Banana Skin" (EastWest, 1992)
* "Espresso Logic" (EastWest, 1993)
* "La Passione" (*soundtrack*-album, EastWest, 1996)
* "The Blue Cafe" (EastWest, 1998)
* "The Road to Hell: Part 2" (EastWest, 1999)
* "King of the Beach" (EastWest, 2000)
* "Dancing Down the Stony Road/Stony Road" (Jazzee Blue, 2002
* "Hofner Blue Notes" (Jazzee Blue, 2003)
* "The Blue Jukebox" (Jazzee Blue, 2004)
* "Blue Guitars" (Jazzee Blue, 2005)
* "The Return of the Fabulous Hofner Bluenotes" (Jazzee Blue, 2008)
* "Santo Spirito Blues" (Jazzee Blue, 2011)
* "Road Songs for Lovers" (Jazzee Blue, 2017)
* "One Fine Day" (2019)

## Viited

## Välislingid
*Koduleht (veebiarhiivis)
Biosüsi

**Biosüsi** on puusüsi, mis saadakse biomassi pürolüüsil hapnikuvaeses keskkonnas. Seda kasutatakse peamiselt mulla kvaliteedi parandamiseks.

International Biochar Initiative defineerib selle kui "tahke materjal, mis on saadud biomassi termokeemilise protsessi kaudu hapnikuvaeses keskkonnas.

Biosüsi on stabiilne, süsinikurikas ning võimeline säilima mulla sees tuhandeid aastaid.

Biosöe stabiilsus seisneb süsinikdioksiidi kogumisest ja säilitamisest, s.t süsiniku kogumine biosöe vormis.

## Tootmine
Biosöe valmistamiseks on spetsiifilised temperatuurid, ooteaeg ja kuumutamisaeg. Nende parameetritega saab toota kas biosütt või energiat. Tüüpiliselt saadakse pürolüüsi toimel 60% bio-õli, 20% sünteetilist gaasi ja 20% biosütt. Madalama temperatuuriga on pürolüüsi toimel saadud kuni 35% rohkem biosütt. Biosöe tegemisel kasutatakse 15% energiat sellest, mida pürolüüsi toimel saadakse. Biosütt on võimalik toota peaaegu kõikidest bioloogilist päritolu materjalidest. Levinumad toorained on puit, põhk, hein, sõnnik ja reoveesete, kuid ka mitmed tööstusjäätmed. Lähteaine keemilistel ja struktuursetel omadustel on oluline mõju biosöe vastavatele omadustele. Näiteks on puidust toodetud biosüsi võrreldes sõnnikust ja reoveesettest toodetud söega poorsem ning seetõttu suurema eripinna ja veehoiuvõimega.

### Biosöe protsessi saadused

## Kasutamine
Biosöe kasutamine põllumajanduslikel eesmärkidel on täna rohkem levinud troopilises kliimas, kus tänu sellele on võimalik saada olulist saagilisa. Erinevates riikides on see tegevus doteeritav ja  talunikele makstakse biosöe mulda viimise eest eraldi tasu. Näiteks toimitakse tänapäeval nii Austrias. Biosöe kasutamisest saadav tulu on mitmepoolne: biosöe mulda viimine tasakaalustab läbi süsiniku mulda talletamise CO2 emissiooni, muldade süsinikusisaldus suureneb ja toitainete sidumise võime paraneb, põllumajandustootjad saavad lisasissetuleku ning CO2 kvoodi ostmiseks kuluv raha jääb riiki alles.

## Viited
Auberge (laul)

**"Auberge"** on briti laulja ja laulukirjutaja Chris Rea laul, mis ilmus 1991. aastal tema üheteistkümnenda stuudioalbumi "Auberge" esisinglina. Selle kirjutas Rea ja produtseeris Jon Kelly. "Auberge" saavutas Ühendkuningriigis 16. koha ja püsis Ühendkuningriigi singlite edetabelis kuus nädalat. Selle reklaamimiseks filmiti muusikavideo, mille lavastas Nigel Dick ja filmis Bray Studios.

## Vastuvõtt kriitikutelt
Väljaandmisel kirjutas Music & Media: "Rea oma parimal kujul: täiuslik kombinatsioon Dire Straitsi raamiga vokaalist ja Ry Cooderi stiilis ''slide''-kitarrist. Laulu tüüp, mida sõidu ajal valjult mängida. Liiklus on järgmistel nädalatel palju ilusam." Billboard kirjeldas laulu kui "unistavast bluusist indutseeritud rokkarit", millel on "tume, morrisonilik vokaalide esitus, "''rockabilly''-kitarri taust", "psühhedeelsed orelivõnked" ja "kerged sarverifid".

Johnny Loftus (AllMusic) kirjutas samanimelise albumi arvustuses: "Põnev nimilugu ja sellega kaasnev "Set Me Free" liiguvad otsivatest, katselistest kitarrinuudlitest täiemõõtmeliselt eepiliseks, mille tagaosa on bluuslik koos raevukate sarvede, taustalauljate ja Rea enda teralise vokaalimürinaga."

## Välislingid
* "Auberge'i" muusikavideo YouTube'is
Tambet Sild

**Tambet Sild** (6. juuli 1999 – 3. detsember 2021) oli eesti püstijalakoomik.

Ta hukkus liiklusõnnetuses.
Thomas Hitschler

**Thomas Hitschler** (sündinud 27. juunil 1982 Landaus) onSaksamaa Sotsiaaldemokraatliku Partei poliitik; liidukaitseministeeriumi parlamentaarne riigisekretär Olaf Scholzi koalitsioonivalitsuses (2021. aastast) ja Rheinland-Pfalzi esindajana Liidupäeva liige (2013. aastast).

## Poliitiline karjäär
Hitschlerist sai 2013. aasta Saksamaa föderaalvalimistel Liidupäeva liige, esindades Südpfalzi piirkonda.
Aastatel 2014–2021 kuulus ta kaitsekomisjoni, kus töötas oma parlamendirühma raportöörina Bundeswehri infrastruktuuri küsimustes. Aastatel 2018–2021 oli ta ka siseasjade komisjoni liige. Aastal 2020 liitus ta parlamentaarse järelevalve paneeliga (PKGr), mis teostab parlamentaarset järelevalvet Saksamaa luureteenistuste BND, BfV ja MAD üle.

2017. aasta föderaalvalimistele järgnenud läbirääkimistel kantsler Angela Merkeli juhtimisel koalitsioonivalitsuse moodustamiseks kuulus Hitschler välispoliitika töörühma, mida juhtisid Ursula von der Leyen, Gerd Müller ja Sigmar Gabriel.
Lisaks komisjoni ülesannetele on Hitschler alates 2019. aastast Prantsuse-Saksamaa Parlamentaarse Assamblee Saksamaa delegatsiooni liige.
2021. aasta valimisteks valiti Hitschler SPD kampaaniat juhtima Rheinland-Pfalzis. Valimisjärgsetel läbirääkimistel SPD, Roheliste ja Vabade Demokraatide (FDP) nn foorikoalitsiooni moodustamiseks kuulus ta oma erakonna delegatsiooni sisejulgeoleku, kodanikuõiguste ja tarbijakaitse töörühmas, kaasesimeesteks Christine Lambrecht, Konstantin von Notz ja Wolfgang Kubicki.

## Muu liikmesus
* Saksamaa Ühinenud Teenuste Ametiühingu (ver.di) liige
* 1. FC Kaiserslauterni liige

## Viited
*Uus föderaalvalitsus: paigas on ka teine ​​rida Süddeutsche Zeitung, Mike Szymanski 7. detsember 2021
*"Thomas Hitschler | Liikmete jälgimine" www.abgeordnetenwatch.de (saksa keeles), 19. märts 2020
*Thomas Hitschler, MdB SPD parlamendirühm (saksa keeles), 23. september 2013
*"Saksamaa Bundestag - Kaitse" www.bundestag.de (inglise keel)
*"Saksamaa Bundestag - Siseasjad ja kogukond" www.bundestag.de (inglise keel)
*SPD, rohelised, FDP: need poliitikud peavad valgusfoori läbirääkimisi Westdeutsche Allgemeine Zeitung, Britt-Marie Lakämper 21. oktoober 2021

## Välislingid
*Ametlik koduleht (saksa keeles)
*Bundestagi elulugu (inglise keeles)
Aga siis

**"Aga siis"** on Jüri Pootsmanni laul. Laul avaldati digitaalselt allalaadituna 13. novembril 2015 Universal Music Groupi vahendusel teise singlina tema omanimeliselt albumilt. Lugu saavutas Raadio Uuno edetabelis 1. koha.
Crowded House

**Crowded House** on rokkansambel, mis loodi 1985. aastal Austraalias Melbourne'is. Selle asutajaliikmeteks olid uusmeremaalane Neil Finn (vokalist, kitarrist, peamine laulukirjutaja) ning austraallased Paul Hester (trummid) ja Nick Seymour (bass). Hilisemate bändiliikmete hulka kuulusid Neil Finni vend Tim Finn ning ameeriklased Mark Hart ja Matt Sherrod. Praegusesse koosseisu kuuluvad Finni pojad Elroy ja Liam ning USA klahvpillimängija Mitchell Froom. Neil Finn ja Nick Seymour on olnud grupi ainsad püsivad liikmed alates selle moodustamisest.

Algselt aastatel 1985–1996 tegutsenud Crowded House saavutas Uus-Meremaal ja Austraalias püsivat kaubanduslikku ja kriitikat ning rahvusvahelist edetabeliedu kahes etapis, alustades omanimelise debüütalbumiga, mis jõudis 12. kohale. USA albumite edetabelis 1987. aastal tõi esikümnesse hitid "Don't Dream It's Over" ja "Something So Strong".
Gennadi Židko

**Gennadi Valerjevitš Židko** (vene keeles *Геннадий Валериевич Жидкo*; 12. september 1965 Jangiabad, Sõrdarja oblast Usbeki NSV – 16. august 2023 Moskva) oli Venemaa sõjaväelane (kindralpolkovnik). Ajavahemikul 26. juunist 8. oktoobrini 2022 oli ta Vene Föderatsiooni vägede ülemjuhataja Ukrainas.

## Elukäik
Ta sündis Jangiabadis Sõrdarja oblastis Usbeki NSV-s (praeguse haldusjaotuse järgi Sirdaryo vilajetis Usbekistanis). 1987. aastal lõpetas ta Taškendi kõrgema tankiväejuhatuse kooli. Seejärel teenis 27. kaardiväe motolaskurdiviisis Volga ja Volga-Uraali sõjaväeringkonnas, asukohaga Totskojes Totskoje rajoonis Orenburgi oblastis, kus tõusis rühmaülemast diviisiülemaks, ülendati ennetähtaegselt kapteniks ja seejärel polkovnikuks. Hiljem oli ta Tadžikistanis Dušanbes baseeruva 92. motoriseeritud laskurrügemendi ülem. 1997. aastal lõpetas ta marssal Malinovski nimelise soomusjõudude sõjaväeakadeemia ja 2007. aastal Venemaa Föderatsiooni Relvajõudude Kindralstaabi Sõjaväeakadeemia. Augustist 2007 juulini 2009 oli ta 20. kaardiväe motoriseeritud laskurdiviisi ülem Volgogradis. Juulist 2009 jaanuarini 2011 oli ta 20. kaardiväe armee ülema asetäitja peakorteriga Voronežis. Jaanuarist 2011 jaanuarini 2015 oli ta 6. armee ülema esimene asetäitja Peterburis. Jaanuarist 2015 septembrini 2016 oli ta 2. kaardiväearmee ülema esimene asetäitja, 2016. aasta septembrist 2017. aasta novembrini 2. kaardiväearmee ülem peakorteriga Samaras. 2016. aastal osales ta sõjalisel operatsioonil Süürias, olles seal asuvate Venemaa Föderatsiooni relvajõudude staabiülem. 22. novembrist 2017 kuni 3. novembrini 2018 oli ta Venemaa Föderatsiooni relvajõudude kindralstaabi ülema asetäitja. 2018. aasta novembris määrati ta Ida sõjaväeringkonna vägede ülemaks. 12. novembril 2021 määrati ta Venemaa kaitseministri asetäitjaks - Venemaa Föderatsiooni relvajõudude sõjalis-poliitilise peadirektoraadi juhiks. 

20. veebruarist 2016 kindralmajor, 11. juunist 2018 kindralleitnant ja 11. juunist 2020 kindralpolkovnik. 

Alates 26. juunist kuni 8. oktoobrini 2022 oli ta Venemaa Föderatsiooni vägede ülemjuhataja Ukrainas.

Suri 16. augustil 2023 Moskvas ebaselgetel asjaoludel.

## Sanktsioonid

15. märtsil 2022 kehtestas USA seoses Venemaa kallaletungiga Ukrainale talle viisa- ja majandussanktsioonid.

## Viited
Auberge

**"Auberge"** on Briti laulja ja laulukirjutaja Chris Rea üheteistkümnes stuudioalbum, üks tema tuntumaid albumeid. See ilmus 1991. aastal.

Albumilt pärit singlid "Auberge", "Heaven", "Looking for the Summer" ja "Winter Song" jõudsid kõik Briti singlite edetabelisse. Kõige edukam oli albumi nimisingel "Auberge", mis jõudis lisaks Suurbritanniale veel mitmete riikide edetabelitesse.

## Laulud
Kõigi laulude autor on Chris Rea.

# "Auberge" – 7:18
# "Gone Fishing" – 4:41
# "You're Not a Number" – 5:00
# "Heaven" – 4:13
# "Set Me Free" – 6:53
# "Winter Song" – 4:35
# "Red Shoes" – 3:54
# "Sing a Song of Love to Me" – 3:34
# "Every Second Counts" – 5:08
# "Looking for the Summer" – 5:03
# "And You My Love" – 5:28
# "The Mention of Your Name" – 3:17

"Winter Song" puudus algselt albumit. See anti 1991. aasta novembris välja eraldi singlina ning see oli mõnel hilisemal CD-l.
Martlet

**LMM Martlet** (inglise keeles *Lightweight Multirole Missile* 'kerge mitmeotstarbeline rakett') on Suurbritannias valmistatud rakett.
Ihor Tantsjura

**Ihor Tantsjura** (ukraina keeles *Ігор Іванович Танцюра*; sündinud 26. aprillil 1967 Tšernihivi oblastis) on Ukraina sõjaväelane. 

## Teenistus
Ta oli alates 15. maist 2022 kuni 9. oktoobrini 2023 Ukraina maakaitsejõudude ülem. 

Alates 16. augustist oli ta ka Ukraina relvajõudude kõrgema ülemjuhataja peakorteri koosseisu liige.

## Autasud
* 2022 - Bohdan Hmelnõtskõi ordeni III järk

## Auastmed
* 2013 - kindralmajor

## Viited